Ο **Μητροπολίτης Ραστισλάβος** (κατά κόσμον *Οντρέι Γκοντ* σλοβακικά: *Ondrej Gont*‎‎, Σνίνα Σ.Δ. της Τσεχοσλοβακίας, 25 Ιανουαρίου 1978) είναι επίσκοπος της Ορθόδοξης Εκκλησίας, προκαθήμενος της Εκκλησίας της Τσεχίας και Σλοβακίας με τον τίτλο Αρχιεπίσκοπος Πρέσοβ και Μητροπολίτης Τσεχίας και Σλοβακίας.

Βιογραφία
---------

Ο Ραστισλάβος γεννήθηκε το 1978 στην πόλη Σνίνα, όπου το το 1996 ολοκλήρωσε τις γυμνασιακές σπουδές του. Είναι απόφοιτος της Ορθόδοξης Θεολογικής σχολής του Πανεπιστημίου του Πρέσοβ, όπου  το 2002 έλαβε μεταπτυχιακό, παρουσιάζοντας εργασία με θέμα *«Το μυστικό του θανάτου»*. (σλοβακικά: Tajomstvo smrti‎‎). Την ίδια περίοδο παρακολούθησε τετράμηνα σεμινάρια στη Θεολογική Σχολή του Αριστοτέλειου Πανεπιστημίου Θεσσαλονίκης. Κατά τη διάρκεια των σπουδών του εγκαταβίωσε στο μοναστήρι της Αγίας Θεοδώρας Θεσσαλονίκης, υπό την πνευματική φροντίδα του αρχιμανδρίτη Ειρηναίου (Χαραλαμπάκη). Φιλοξενήθηκε, επίσης, στη Μονή Αγίου Διονυσίου εν Ολύμπω και για μία εβδομάδα στο Άγιον Όρος, όπου επισκέφτηκε αρκετά μοναστήρια.

Μητροπολίτης Τσεχίας και Σλοβακίας
----------------------------------

Τον Δεκέμβριο του 2013, μετά την παραίτηση του προκατόχου του Χριστοφόρου, αντικατέστησε ως Αρχιεπίσκοπος τον Τοποτηρητή Mητροπολίτη Όλομουτς και Μπρνο Συμεών, ο οποίος όμως δήλωσε ότι η εκλογή του ήταν άκυρη. Την θέση αυτή υιοθέτησαν ουσιαστικά όλες οι Ορθόδοξες Εκκλησίες ανά τον κόσμο, για το λόγο αυτό ο Αρχιεπίσκοπος Ραστισλάβος θεωρούνταν από το Οικουμενικό Πατριαρχείο ως persona non grata. Λόγω πολλών αντικανονικών πράξεων δεν αναγνωρίστηκε ούτε η Σύνοδος που τον εξέλεξε Αρχιεπίσκοπο, όπως αναφέρει ο Πατριάρχης Βαρθολομαίος σε επίσημη επιστολή του προς τον υπουργό πολιτισμού της Τσεχικής Δημοκρατίας. Μετά την εκλογή του, ο Ραστισλάβος δεν κλήθηκε ούτε στην Σύναξη των Προκαθημένων των Ορθοδόξων Εκκλησιών και έτσι ξεκίνησε μια περίοδος απομόνωσης της Ορθόδοξης Εκκλησίας Τσεχίας και Σλοβακίας από τον υπόλοιπο ορθόδοξο κόσμο. Η εκλογή του Αρχιεπισκόπου Ραστισλάβου αναγνωρίστηκε αρχικά μόνο από τον Πατριάρχη Μόσχας Κύριλλο και το Πατριαρχείο Αντιοχείας, ενώ κατηγορίες που ο ίδιος εκτόξευσε εναντίον του Οικουμενικού Πατριαρχείου και των ελληνόφωνων εκκλησιών επιβάρυναν το κλίμα.

Τον Ιανουάριο του 2016, η Σύνοδος του Οικουμενικού Πατριαρχείου αποφάσισε την αναγνώρισή του ως Μητροπολίτη Τσεχίας και Σλοβακίας, υπό πέντε όρους, οι οποίοι έγιναν δεκτοί. Στις 13 Μαΐου 2016 επισκέφτηκε ο ίδιος το Οικουμενικό Πατριαρχείο προς αποκατάσταση των σχέσεων και έγινε δεκτός με εγκαρδιότητα.

Παραπομπές
----------

1. ↑  ŽIVOTOPIS, official site of the Orthodox Diocese of Prešov
2. ↑  Romfea.gr (5 Φεβρουαρίου 2014). «*Persona non grata* ο νέος Αρχιεπίσκοπος Τσεχίας για το Φανάρι!». Αρχειοθετήθηκε από το πρωτότυπο στις 18 Νοεμβρίου 2015. Ανακτήθηκε στις 23 Οκτωβρίου 2017.
3. ↑  sul-zeme.cz (4 Ιουλίου 2014). «Dopis Konstantinopolského patriarchy Bartoloměje Ministerstvu Kultury ČR». Αρχειοθετήθηκε από το πρωτότυπο στις 8 Σεπτεμβρίου 2018. Ανακτήθηκε στις 23 Οκτωβρίου 2017.
4. ↑  sul-zeme.cz (6 Μαρτίου 2014). «Naše pravoslavná církev je dnes jedinou pravoslavnou církví na světě bez uznané hlavy». Αρχειοθετήθηκε από το πρωτότυπο στις 17 Οκτωβρίου 2018. Ανακτήθηκε στις 23 Οκτωβρίου 2017.
5. ↑  romfea.gr. «Φανάρι σε Τσέχους: *Προχωρήστε σε εκλογή νέου Αρχιεπισκόπου, ο Ραστισλάβ δεν αναγνωρίζεται*». Ανακτήθηκε στις 23 Οκτωβρίου 2017.
6. ↑  romfea.gr (9 Ιουνίου 2015). «*Βόμβα* από τον Αρχιεπίσκοπο Τσεχίας στην ενότητα των Ορθοδόξων!». Ανακτήθηκε στις 23 Οκτωβρίου 2017.
7. ↑  amen.gr (14 Ιανουαρίου 2016). «Οι όροι για την αποκατάσταση της ενότητας στην Εκκλησία της Τσεχίας και Σλοβακίας». Αρχειοθετήθηκε από το πρωτότυπο στις 5 Ιανουαρίου 2018. Ανακτήθηκε στις 23 Οκτωβρίου 2017.
8. ↑  amen.gr (13 Μαΐου 2016). «Ο Αρχιεπίσκοπος Πρεσώβ, πάσης Τσεχίας και Σλοβακίας Ραστισλάβος στο Οικ.Πατριαρχείο». Αρχειοθετήθηκε από το πρωτότυπο στις 26 Οκτωβρίου 2017. Ανακτήθηκε στις 23 Οκτωβρίου 2017.

Εξωτερικές συνδέσεις
--------------------

* Ο νέος Αρχιεπίσκοπος Τσεχίας και Σλοβακίας ανοίγει τα χαρτιά του στο ΔΟΓΜΑ

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οι σημερινοί Προκαθήμενοι των Ορθοδόξων Εκκλησιών |
| --- |
|  |
| Πατριαρχεία | 

|  |  |
| --- | --- |
| Πρεσβυγενή | 
* Κωνσταντινουπόλεως Βαρθολομαίος
* Αλεξανδρείας Θεόδωρος
* Αντιοχείας Ιωάννης
* Ιεροσολύμων Θεόφιλος
 |
|  |
| Νεοπαγή | 
* Ρωσίας Κύριλλος
* Σερβίας Πορφύριος
* Ρουμανίας Δανιήλ
* Βουλγαρίας Νεόφυτος
* Γεωργίας Ηλίας
 |

 |  |
|  |
| Αυτοκέφαλες Εκκλησίες | 
* Κύπρου Γεώργιος
* Ελλάδος Ιερώνυμος
* Αλβανίας Αναστάσιος
* Πολωνίας Σάββας
* Τσεχίας και Σλοβακίας Ραστισλάβος
* Ουκρανίας Επιφάνιος
 |

 |